stanford-oval/wikipedia huggingface dataset:
נבחרת החלומות של כדור הזהב
מועמדים > חלוץ מרכזי

המועמדים לחלוץ המרכזי הוכרזו ב-19 באוקטובר 2020.
| מדינה | שחקן | שנים | קבוצה בולטת (הופעות) | הישג שיא בכדור הזהב |
| --- | --- | --- | --- | --- |
| פורטוגל פורטוגל | אאוזביו | 1957–1978 | פורטוגל בנפיקה ליסבון (440) | זכייה ב-1965 |
| הולנד הולנד | דניס ברגקאמפ | 1986–2006 | אנגליה ארסנל (423) | מקום 2 ב-1993 |
| סקוטלנד סקוטלנד | קני דלגליש | 1969–1990 | אנגליה ליברפול (502) | מקום 2 ב-1983 |
| ליבריה ליבריה | ג'ורג' ואה | 1987–2001 | איטליה מילאן (147) | זכייה ב-1995 |
| הולנד הולנד | מרקו ואן באסטן | 1981–1995 | איטליה מילאן (201) | זכייה ב-1988, ב-1989 וב-1992 |
| גרמניה גרמניה | גרד מילר | 1963–1982 | גרמניה באיירן מינכן (612) | זכייה ב-1970 |
| הונגריה הונגריה | שנדור קוצ'יש | 1946–1966 | ספרד ברצלונה (265) | מקום 8 ב-1956 |
| הולנד הולנד | יוהאן קרויף | 1964–1984 | הולנד אייאקס (367) | זכייה ב-1971, ב-1973 וב-1974 |
| ברזיל ברזיל | רומאריו | 1985–2009 | ברזיל ואסקו דה גאמה (350) | זכייה ב-1994 |
| ברזיל ברזיל | רונאלדו | 1993–2011 | ספרד ריאל מדריד (177) | זכייה ב-1997 וב-2002 |
מועמדים > קיצוני שמאלי

המועמדים לקיצוני השמאלי הוכרזו ב-19 באוקטובר 2020.
| מדינה | שחקן | שנים | קבוצה בולטת (הופעות) | הישג שיא בכדור הזהב |
| --- | --- | --- | --- | --- |
| ברית המועצות ברית המועצות | אולג בלוחין | 1969–1990 | ברית המועצות דינמו קייב (585) | זכייה ב-1975 |
| ויילס ויילס | ראיין גיגס | 1991–2014 | אנגליה מנצ'סטר יונייטד (963) | מקום 9 ב-1993 |
| יוגוסלביה יוגוסלביה | דראגן דז'איץ' | 1962–1978 | יוגוסלביה הכוכב האדום בלגרד (615) | מקום 3 ב-1968 |
| צרפת צרפת | תיירי הנרי | 1994–2014 | אנגליה ארסנל (377) | מקום 2 ב-2003 |
| בולגריה בולגריה | חריסטו סטויצ'קוב | 1982–2003 | ספרד ברצלונה (267) | זכייה ב-1994 |
| גרמניה גרמניה | קרל היינץ רומניגה | 1974–1989 | גרמניה באיירן מינכן (422) | זכייה ב-1980 וב-1981 |
| פורטוגל פורטוגל | כריסטיאנו רונאלדו | 2002–הווה | ספרד ריאל מדריד (438) | זכייה ב-2008, 2013, 2014, 2016 וב-2017 |
| ברזיל ברזיל | רונאלדיניו | 1998–2015 | ספרד ברצלונה (207) | זכייה ב-2005 |
| ברזיל ברזיל | ריבאלדו | 1989–2015 | ספרד ברצלונה (235) | זכייה ב-1999 |
| ברזיל ברזיל | ריבלינו | 1965–1981 | ברזיל קורינתיאנס (474) | לא זכאי |
ההרכבים הנבחרים

בסך הכל נבחרו 33 כדורגלנים לשלוש הנבחרות מ-10 מדינות: ברזיל (8), גרמניה (5), איטליה והולנד (4), צרפת, ארגנטינה וספרד (3) וברית המועצות, פורטוגל וצפון אירלנד (1). הנבחרת הראשונה כללה 11 שחקנים מ-7 מדינות, המובילה שבהן היא ברזיל עם שלוש בחירות.
ראו גם

פראנס פוטבול
כדור הזהב
סופר כדור זהב
הערות שוליים

↑  Ballon d'Or Dream Team : La piste aux étoiles de FF, פראנס פוטבול, [נבחרת החלומות של כדור הזהב: המסלול לכוכבי FF], ‏5 באוקטובר 2020 (בצרפתית)
↑  Ballon d'Or Dream Team: Découvrez les révélations de ce onze de légende !, פראנס פוטבול, [נבחרת החלומות של כדור הזהב: גלו את חשיפת אחד עשר האגדיים!, ‏14 בדצמבר 2020 (בצרפתית)
↑  מסי, כריסטיאנו ורונאלדו: הרכב הדרים טים, באתר ערוץ הספורט, 14 בדצמבר 2020
↑  פלה לצד מראדונה בקישור, מסי לצד רונאלדו בהתקפה: "פראנס פוטבול" בחר את ה-11 של כל הזמנים, באתר וואלה, 14 בדצמבר 2020
↑  כדור הזהב: התואר לא יוענק ב-2020, באתר ערוץ הספורט, 20 ביולי 2020
1 2 3 4  קומאן, ראמוס ונוייר: מועמדי ה-11 של כל הזמנים, באתר ONE‏, 5 באוקטובר 2020
1 2  צ'אבי, זידאן ומראדונה מועמדים לדרים טים, באתר ערוץ הספורט, 12 באוקטובר 2020
1 2 3  פורסמו עוד מועמדים ל-11 הטובים בהיסטוריה, באתר ONE‏, 19 באוקטובר 2020
1 2 3 4 5 6 7 8 9 10 11 12 13 14 15 16  עד 1995 רק שחקנים אירופיים היו זכאים לכדור הזהב
1 2 3  ב-2016 הוענקו פרסים בדיעבד לאחר הערכה מחדש של תוארי כדור הזהב עד 1995, אז הוכללו שחקנים לא-אירופיים בכדור הזהב
לב יאשין, השוער היחיד אי פעם שזכה בכדור הזהב
קאפו, הכדורגלן היחיד שהופיע בשלושה גמרי מונדיאל ברציפות
פרנץ בקנבאואר, זכה בגביע העולם בכדורגל, גביע אירופה לאלופות וכדור הזהב
פאולו מלדיני, שיחק במשך כל הקריירה שלו במילאן והופיע ביותר מ-1,000 משחקים רשמיים
לותר מתאוס, הופיעה בשיא של חמישה טורנירי גביע העולם בכדורגל וערך 25 הופעות, מקום שני בכל הזמנים
צ'אבי, זכה עם נבחרת ספרד בכדורגל בשתי אליפויות אירופה ובגביע עולם תוך שש שנים
פלה, הכדורגלן היחיד שזכה בשלושה גביעי עולם
דייגו מראדונה, נחשב בעיני רבים לכדורגלן הגדול בכל הזמנים
ליונל מסי, זכה בשיא של שמונה כדורי זהב
רונאלדו, סגן מלך שערי גביע העולם בכדורגל עם 15 שערים
כריסטיאנו רונאלדו, מלך השערים של הכדורגל בכל הזמנים לפי IFFHS עם 900 שערים
אמילי (סרט, 2022)

| --- | --- |

כרזת הסרט בעברית
 בימוי:  פרנסס או'קונור 
 הופק בידי:  ג'ו במפורד דייוויד בארון רוברט פיטרסון פירס טמפסט
 תסריט:  פרנסס או'קונור 
 עריכה:  סם סנייד
 שחקנים ראשיים:  אמה מקי פין וייטהד אוליבר ג'קסון-כהן אלכסנדרה דאולינג אמיליה גטינג אדריאן דאנבר ג'מה ג'ונס
 מוזיקה:  אבל קוז'ניובסקי 
 צילום:  ננו סגל
 מדינה:  הממלכה המאוחדת הממלכה המאוחדת ארצות הברית ארצות הברית
 חברה מפיצה:  הממלכה המאוחדת האחים וורנר ארצות הברית Bleecker Street
 הקרנת בכורה:  9 בספטמבר 2022 (פסטיבל הסרטים הבין-לאומי בטורונטו) בריטניה 14 באוקטובר 2022 ישראל 27 באוקטובר 2022
 משך הקרנה:  130 דקות
 שפת הסרט:  אנגלית 
 סוגה:  סרט ביוגרפי, סרט דרמה, סרט היסטורי 
 פרסים:  גולדן היצ'קוק 
 דף הסרט ב־IMDb
 
אמילי (באנגלית: Emily) הוא סרט דרמה ביוגרפי משנת 2022, שנכתב ובוים על ידי פרנסס אוקונור, שזהו לה פרויקט ביכוריה כבמאית. הסרט מתאר את חייה הקצרים של הסופרת האנגלית אמילי ברונטה, אותה מגלמת אמה מקי. לצדה של מקי מככבים פין וייטהד, אוליבר ג'קסון-כהן, אלכסנדרה דאולינג, אמיליה גטינג, אדריאן דאנבר וג'מה ג'ונס בתפקידי משנה.
הסרט עלה לאקרנים לראשונה בפסטיבל הסרטים הבין-לאומי בטורונטו בספטמבר 2022 לפני שעלה לאקרנים בבריטניה ב-14 באוקטובר 2022, ובישראל ב-27 באוקטובר 2022.
תקציר העלילה

עלילת הסרט מגוללת במבט סמי-פיקטיבי ועל פי השראה מתמות ונושאים העולים מעלילת הרומן "אנקת גבהים", את קורות חייה של אמילי ברונטה ואת נסיבות כתיבתו של הרומן.
לאחר שהמוסכמות של תקופתה מחייבות את אמילי לנהוג בצייתנות, בשקט ובנועם הליכות, היא מחליטה למרוד ולהעלות את רגשותיה, רעיונותיה וכישרונה על הכתב, וכותבת את הרומן "אנקת גבהים", יצירה שתהפוך לאחר מותה לקלאסיקה בספרות האנגלית, ולאחת מהקלאסיקות הנודעות ביותר בכל הזמנים.
צוות השחקנים

אמה מקי – אמילי ברונטה
פין וייטהד – פטריק ברנוול ברונטה
אוליבר ג'קסון-כהן – ויליאם וייטמן
אלכסנדרה דאולינג – שרלוט ברונטה
אמיליה גטינג – אן ברונטה
אדריאן דאנבר – פטריק ברונטה
ג'מה ג'ונס – דודה ברנוול
הפקה > פיתוח וליהוק

במאי 2020 נמסר לראשונה על פיתוחו של סרט ביוגרפי שיבוסס על סיפור חייה של הסופרת האנגלית אמילי ברונטה, אותה תגלם אמה מקי. בנוסף, נמסר כי את הסרט, שזהו לה פרויקט ביכורים, תביים ותכתוב השחקנית פרנסס או'קונור ועל ליהוקם של ג'ו אלווין, פין וייטהד ואמילי ביצ'ם לוהקו לבני משפחתה של אמילי. בהמשך נמסר כי אלווין וביצ'ם פרשו מהפקת הסרט טרם תחילת הצילומים באפריל 2021, ועל ליהוקם של אוליבר ג'קסון-כהן, אלכסנדרה דאולינג, אמיליה גטינג, ג'מה ג'ונס ואדריאן דאנבר לצוות השחקנים.
הפקה > צילומים

צילומי הסרט החלו ביורקשייר ב-16 באפריל 2021 והסתיימו ב-26 במאי 2021.
הפצה

הסרט עלה לאקרנים לראשונה בפסטיבל הסרטים הבין-לאומי בטורונטו ב-9 בספטמבר 2022.
על הפצת הסרט בבריטניה, בו הוא עלה לאקרנים ב-14 באוקטובר 2022, נמסר כי תהיה אמונה "אולפני האחים וורנר". במאי 2022, נמסר כי חברת "Bleecker Street" רכשה את זכויות הפצת הסרט בארצות הברית, בו הוא עתיד לעלות לאקרנים בשנת 2023. בישראל, הסרט עלה לאקרנים ב-27 באוקטובר 2022.
ביקורות

לאחר עלייתו לאקרנים בפסטיבל הסרטים הבין-לאומי בטורונטו, זכה הסרט לציון 100% באתר הביקורות "Rotten Tomatoes". נכון ל-26 באוקטובר 2022, ציונו של הסרט הוא 85%, על בסיס 33 ביקורות.
הסרט זכה לשלושה פרסים בפסטיבל הסרטים הבריטי דינארד: פרס גולדן היצ'קוק, פרס הביצוע הטוב ביותר עבור אמה מקי ופרס הקהל.
הסרט זכה לשבחי המבקרים גם בישראל, ואורין מוריס ביקר את הסרט ”לסרט הזה יש אפקט מצטבר. הווירטואוזיות של הביצוע ומעשה הכתיבה שלו מופנמים מאוד. במהלך הצפייה "אמילי" ודאי מרשים, אך גם נראה קונבנציונלי. נדרשים מספר ימים לעכל את מידת החריגות שלו והתעוזה שבו”.
הערות שוליים

↑  "Emily (2022)". Irish Film Classification Office. Retrieved 26 October 2022.
↑  "Hot Cannes Package: Emma Mackey To Lead Cast As 'Wuthering Heights' Author Emily Bronte In Fresh-Faced Biopic From 'Harry Potter' Producer & Embankment". 21 May 2020. Archived from the original on 21 May 2020. Retrieved 26 October 2022.
↑  "TIFF Unveils Platform Lineup: New Films from 'Cuties' Director, Frances O'Connor, and More". IndieWire. 26 October 2022. Retrieved 3 August 2022.
↑  Wiseman, Andreas (28 April 2021). "'Emily': First Look At Emma Mackey As 'Wuthering Heights' Author Emily Bronte, Movie Sells To Key Markets & Rounds Out Cast". Deadline Hollywood. Archived from the original on 28 April 2021. Retrieved 26 October 2022.
↑  "Sex Education star's new movie lands 100% Rotten Tomatoes rating". Digital Spy. 12 September 2022. Retrieved 26 October 2022.
↑  Emily (באנגלית), נבדק ב-2022-10-27
↑  Delcroix, Olivier (1 October 2022). "Emily de Frances O'Connor triomphe au 33e festival du film britannique de Dinard". Le Figaro (in French). Retrieved 26 October 2022.
↑   אורין מוריס, קשה להפריז בעושר, במקוריות ובדמיון של "אמילי", באתר הארץ, 26 באוקטובר 2022
↑  יעל שוב, ‏זהו סרט חושני וחכם שמתעלה על כל הציפיות. ויש גם כומר חתיך, באתר "Time Out ישראל", 25 באוקטובר 2022
ג'ון ויליאם שולטן

| --- | --- |
אין תמונה חופשית
 לידה:  1821 ראטינגן, הרפובליקה הפדרלית של גרמניה 
 פטירה:  1875  (בגיל 54 בערך)
 הישג בולט:  היה מס' 2 בעולם במהלך שנת 1851
 מד כושר מרבי:  2509 (בינואר 1851)
 מדינה:  גרמניה, ארצות הברית
 
ג'ון ויליאם שולטן (בגרמנית: (John William Schulten (Johann Wilhelm ;‏ (1821 – 1875), היה שחמטאי גרמני-אמריקאי.
בשנות ה-40' וה-50' של המאה ה-19 נסע רבות ברחבי אירופה וארצות הברית על מנת לשחק נגד מיטב שחקני השחמט של אותה תקופה: אדולף אנדרסן, אלכסנדר דשאפל, דניאל הארוויץ, ברנרד הורביץ, ליונל קיזריצקי, פול מורפי, גוסטב נוימן, ג'ול ארנו דה ריוויאר, אז'ן רוסו, פייר סט. אמאנד, צ'ארלס סטנלי, טאסילו פון דר לאסה ויוהנס צוקרטורט - בהפסידו לרובם. הגם שהוא הפסיד בדו-קרבות מול ליונל קיזריצקי ומול פול מורפי הוא הצליח לזכות במשחקים בודדים מולם. הרי ניצחונו הבודד מול פול מורפי בניו יורק, בשנת 1857.
1. ה4 ה5 2. ו4 ד5 3. ה:ד5 ה4 4. פג3 פו6 5. רג4 ג6 6. ד3 רב4 7. ד:ה4 פ:ה4 8. רד2 ר:ג3 9. ר:ג3 0-0 10. מהח5 צה8 11. 0-0-0 פ:ג3 12. ב:ג3 מהא5 13. מב2 ז6 14. מהח6 רז4 15. פו3 ר:ו3 16. ז:ו3 ב5 17. ו5 ב:ג4 18. ו6 והשחור נכנע.
על שמו של שולטן נקראת הסתעפות פתיחה בגמביט אבנס (הגנת שולטן): 1. ה4 ה5 2. פו3 פג6 3. רג4 רג5 4. ב4 ר:ב4 5. ג3 רא5 6. ד4 ה:ד4 7. 0-0 ב5.
התמודדויות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1843 | ניו יורק | אז'ן רוסו | 8 מ-21 | הפסד |
| 1844 | ניו יורק | צ'ארלס סטנלי | 11.5 מ-25 | הפסד |
| 1844 | ניו יורק | צ'ארלס סטנלי | 5.5 מ-17 | הפסד |
| 1845 | ניו יורק | צ'ארלס סטנלי | 13 מ-28 | הפסד |
| 1850 | פריז | ליונל קיזריצקי | 39 מ-151 | הפסד |
| 1850 | פרנקפורט | טאסילו פון דר לסא | 1 מ-5 | הפסד |
| 1855 |  | ג'ול ארנו דה ריוויאר | 7 מ-12 | ניצחון |
| 1856 |  | ג'ול ארנו דה ריוויאר | 1 מ-8 | הפסד |
הערות שוליים

↑  C 51
ספרטקיאדה

ספרטקיאדה (ברוסית: Спартакиада) היה אירוע ספורט עממי שנערך בברית המועצות ובמדינות הגוש המזרחי בתקופת המלחמה הקרה.
מתחילה נועדה הספרטקיאדה (שנקראה על שם ספרטקוס, מנהיג מרד העבדים נגד רומא) להוות תחרות בין מועדוני ספורט פרו-קומוניסטיים בגרמניה. לאחר מכן משנת 1928 נערכו תחרויות בשם זה בברית המועצות ונועדו להוות תחלופה לתנועה האולימפית, שברית המועצות לא נטלה בה חלק, תחילה בשל חרם הוועד האולימפי הבינלאומי ולאחר מכן ביוזמת ברית המועצות עצמה בשל חילוקי דעות אידאולוגיים (ראו - שערוריות ומחלוקות במשחקים האולימפיים).
נערכו מספר תחרויות בשם 'ספרטקיאדה': בקרב הכוחות המזוינים של ברית המועצות, תנועות הנוער הצבאיות, ההסתדרויות ובקרב עמי ברית המועצות, שנערכה משנת 1956 ועד להתפרקות ברית המועצות ב-1991. ספרטקיאדה נערכה גם במדינות קומוניסטיות אחרות כדוגמת גרמניה המזרחית, הרפובליקה העממית של פולין, הרפובליקה העממית של בולגריה וצ'כוסלובקיה.
ברכת שהכל נהיה בדברו

"על החלב... אומר שהכל". למרות שהחלב נוצר על ידי אכילת ירק של בעל חיים, אין הוא נחשב ש"גידולו מן הארץ"
ברכת "שֶׁהַכֹּל נִהְיָה בִּדְבָרוֹ" היא אחת מברכות הנהנין שיש לברך לפני האכילה. ברכת שהכל נתקנה על כל מאכל שאינו מהצומח, כגון בשר, חלב, ביצים ופטריות, וכן על כל המשקים מלבד יין ושמן זית. ככלל, ברכת שהכל היא הברכה על כל מאכל שאין לו ברכה מיוחדת אחרת.
כמו כן תיקנו לברך 'שהכל' גם על מאכל שמקורו מן הצומח במקרה שהוא נאכל שלא כפי הדרך הרגילה לאכלו, כגון אכילת תפוח אדמה חי או פירות מקולקלים שעדיין ראויים קצת לאכילה.
מהות הברכה ודיניה

ברכה זו היא ברכה ראשונה, כלומר אומרים אותה לפני האכילה ואסור להפסיק בינה לבין האכילה. הברכה אינה כוללת בתוכה פירוט מסוים בדומה לברכות האחרות המפרטות את סוג המזון, כגון לחם, תבשיל או פרי, אלא משמשת כהודאה כללית "שהכול נהיה בדברו" ולכן היא פוטרת את כל סוגי המאכלים שאין עליהם ברכה ספציפית, ובדיעבד, גם אם עשו ברכה כזו על כל סוג אוכל אחר – היא פוטרת. בנוגע לדין אם בירכה על לחם ויין ראו להלן.
המאכלים שברכתם שהכל

ברכת שהכל נתקנה על מאכלים שאין גידולם מן הארץ, כגון מאכלים שמקורם בבעלי חיים - בשר דגים וביצים, או שמקורם אינו מהקרקע, כגון מים, החורגים מן הכלל הזה הן הפטריות שאפילו שהן גדלות בקרקע ברכתן שהכל, מכיוון שמבואר בתלמוד שיניקתן היא מהאוויר והן אינן יונקות מהקרקע.
כמו כן מאכלים שברכתם המקורית אינה שהכל והתקלקלו או שהשתנתה צורתם עד שאין נכרת צורתם המקורית, כגון פירות שנטחנו, ברכתם שהכל וכן פירות בוסר שלא הבשילו.
המקור במשנה

עַל דָּבָר שֶּׁאֵין גִּדּוּלוֹ מִן הָאָרֶץ - אוֹמֵר שֶׁהַכֹּל. עַל הַחֹמֶץ וְעַל הַנּוֹבְלוֹת וְעַל הַגּוֹבַאי - אוֹמֵר שֶׁהַכֹּל. עַל הֶחָלָב וְעַל הַגְּבִינָה וְעַל הַבֵּיצִים - אוֹמֵר שֶׁהַכֹּל. רַבִּי יְהוּדָה אוֹמֵר, כָּל שֶׁהִיא מִין קְלָלָה - אֵין מְבָרְכִין עָלָיו:
בברייתא המובאת בתלמוד נאמר: "תנו רבנן: על דבר שאין גדולו מן הארץ, כגון בשר בהמות חיות ועופות ודגים אומר שהכל נהיה בדברו. על החלב ועל הביצים ועל הגבינה אומר שהכל".
בהמשך הברייתא מפורט, כי לא רק על אוכלים שאינם מיני מזון (בורא מיני מזונות או המוציא לחם מן הארץ) או יין או פירות העץ או הארץ - מברכים "שהכול", אלא גם על מהמינים המנויים, אם נתקלקלה צורתם ואינם במעלה הרגילה של לחם, פרי העץ או האדמה, כמו הפת שעפשה, יין שהקרים, או תבשיל שעבר צורתו, גם עליהם אומר שהכל. כמו כן, על המלח ועל הזמית ועל כמהין ופטריות אומר שהכל, למרות שהם בוקעים מתוך הארץ או גדלים עליה (פטריות), אין הם יונקים מים ממנה אלא מהאוויר.
לחם ויין

בתלמוד נחלקו רבי יוחנן ורב הונא האם ברכת שהכל פוטרת בדיעבד גם לחם ויין או שמא משום חשיבותם של מאכלים אלו הם צריכים דווקא את ברכתם המיוחדת. לדעת רב הונא הברכה איננה פוטרת לחם ויין ולדעת רבי יוחנן היא פוטרת גם לחם ויין. להלכה נפסק כרבי יוחנן ואף מאכלים אלו נפטרים בברכה.
הערות שוליים

↑  לדעת הגר"א (מעשה רב עו) והחכמת מנוח (הובא במגן אברהם סימן ר"ד סעיף קטן י"ד) יש לומר: נהיֶה, בסגול מאחר שהוא לשון הווה, וכן כתב בערוך השולחן. אבל לדעת המגן אברהם (סימן קס"ז סעיף קטן ח') יש לומר בלשון עבר, נהיָה, בקמץ
1 2 3 4  תלמוד בבלי, מסכת ברכות, דף מ', עמוד ב'.
↑  שולחן ערוך, אורח חיים, סימן ר"ו, סעיף א'.
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
מוטל

ערך זה עוסק במלון דרכים. אם התכוונתם למשמעות אחרת, ראו .
מוטל באריזונה, ארצות הברית
מוֹטֶל (מלון דרכים) הוא בית מלון הבנוי על שפת כביש ראשי, סביב מגרש חניה, באופן בו מכל חדרי המלון קל להגיע אל מכוניתיהם של המתארחים במלון. זוהי מילה מושאלת מאנגלית (Motel) שהיא הלחם של המילים מנוע (Motor) ומלון (Hotel).
מוטל על פי רוב הוא בניין בן קומה אחת או שתיים שלכל חדר בו יש כניסה פרטית ממגרש החניה. הלינה בו לרוב זולה ביחס למקובל בבתי מלון. המוטלים נפוצים במיוחד בארצות הברית, והם החלו להתפתח עם התרחבות השימוש במכונית. שנות ה-50 אשר אופיינו בעלייה תלולה בקצב סלילת הכבישים ובקצב החדירה של המכונית הפרטית למשקי הבית האמריקניים גרמו להתפשטות נרחבת בתפוצת המוטלים.
ראו גם

פונדק
אכסניה
ראסל וילסון

| --- | --- |

 לידה:  29 בנובמבר 1988 (בן 35) סינסינטי, ארצות הברית 
 לאום:  אמריקאי
 עמדה:  קוורטרבק
 גובה:  1.80 מטר
 משקל:  98 קילוגרם
 מספר:  3
 מכללה:  אוניברסיטת ויסקונסין–מדיסון
 דראפט:  דראפט ה-NFL‏ 2012, סיאטל סיהוקס, סבב 3, מספר 75
 קבוצות כשחקן
 2012–2022 2022–2024 2024–:  סיאטל סיהוקס דנבר ברונקוס פיטסבורג סטילרס
 הישגים כשחקן
 בחירה לפרו בול – 7 פעמים (2012–2015, 2017–2019)  זכייה ב-סופרבול (XLVIII)  זכייה ברוקי השנה של פפסי (2012)  זכייה בשחקן ההתקפה של החודש (דצמבר 2012)  זכייה בשחקן רוקי השבוע (שבוע 10, 2012)  זכייה בשחקן ההתקפה של ה-NFC (7 פעמים)
 
ראסל קארינגטון וילסון (באנגלית: Russell Carrington Wilson‏; נולד ב-29 בנובמבר 1988) הוא שחקן פוטבול אמריקני בתפקיד הקוורטרבק המשחק בפיטסבורג סטילרס מליגת ה-NFL. בדראפט 2012 נבחר בסיבוב השלישי (בחירה 75) על ידי הסיאטל סיהוקס.
בשנת 2011 וילסון שיחק פוטבול מכללות באוניברסיטת ויסקונסין–מדיסון, שם קבע שיא עונתי במדד מסירה לקוורטרבק (191.8) והוביל את נבחרתו לזכייה בליגת הביג 10 ולמשחק הרוז בול. וילסון זכה בתואר קוורטרבק השנה של הביג 10.
וילסון שיחק פוטבול ובייסבול באוניברסיטת המדינה של קרוליינה הצפונית לפני שעבר לוויסקונסין. ב-2008, הוא נבחר כרוקי השנה ב-ACC ויה הרוקי הראשון שנבחר לנבחרת השנה של ה-ACC. וילסון גם שיחק בליגה הנמוכה של הבייסבול בקבוצות טרי סיטי דווילס ב-2010 והאשוויל טוריסט ב-2011 בתפקיד שחקן הבסיס השני.
וילסון חתם בסיאטל סיהוקס ב-7 במאי 2012 לארבע שנים, בהם צפוי להרוויח 3 מיליון דולר, כבר בעונתו הראשונה נקבע להיות הקוורטרבק הפותח. ב-2012 הוביל וילסון את קבוצתו לגמר המחוזי של פלייאוף 2012 וזכה בתואר רוקי השנה ב-NFL. בשנת 2013, הוביל וילסון את הסיהוקס לזכייה בסופרבול XLVIII.
ביוגרפיה

וילסון נולד בסינסינטי, אוהיו וגדל בריצ'מונד, וירג'יניה. יש לו אחות בשם אנה ואח בשם האריסון. וילסון התחיל לשחק פוטבול כבר בגיל 4.
וילסון בא ממשפחת ספורט. סבו שיחק פוטבול וכדורסל באוניברסיטת קנטקי, אביו של וילסון שיחק פוטבול ובייסבול בדארטמות' קולג' וכתופס בסן דייגו צ'רג'רס. אחיו של וילסון שיחק פוטבול וכדורסל באוניברסיטת ריצ'מונד ואחותו היא כדורסלנית ששיחקה במכללת סטנפורד.
קריירה כשחקן מכללות > אוניברסיטת המדינה של צפון קרוליינה (2007–2010)

בתחילת עונת 2008 התחלק וילסון בתפקיד הקוורטרבק הפותח עם דניאל אוונס והאריסון בק, לאחר המחזור החמישי היה הפותח הבלעדי בהרכב. וילסון הוביל את קבוצתו למאזן 5–8, כולל 4 ניצחונות רצופים בסוף העונה. במשחק נגד אוניברסיטת מזרח קרוליינה הוא זרק ל-201 יארד ו-3 טאצ'דאונים. הוא מסר בששת המשחקים האחרונים שלו שני טאצ'דאונים לפחות כל משחק.
ב-2008 במשחק נגד ראטגרס בפאפה ג'ונס בול הוא מסר ל-186 יארד, טאצ'דאון אחד ורץ 46 יארד לפני המחצית. ממש לפני המחצית נפגע וילסון במהלך תיקול קשה, ספג פציעה בברך והחמיץ את שאר המשחק. בכל השנה וילסון השלים 150 מתוך 275 זריקות מסר ל-1,955 יארד 17 טאצ'דאונים ורשם רק חטיפת כדור אחת. הוא גם רץ עם הכדור 116 פעמיים והשיג 394 יארד ו-4 טאצ'דאונים. וילסון נבחר לקבוצה הראשונה של ה-ACC והיה לרוקי הראשון שמצליח להיכנס לקבוצה הראשונה של ה-ACC.
ב-2009 וילסון שבר ב-19 בספטמבר את שיא המכללות במסירה ללא חטיפות כשזרק 325 מסירות רצופות ללא חטיפת כדור. השיא נעצר ב-379 מסירות במשחק נגד וויק פורסט ב-3 באוקטובר. וילסון החזיק את השיא עד שנשבר ב-10 בנובמבר 2012.
בשנת 2010 הוא הוביל את מכללתו למאזן 4–9 ולניצחון בצ'אמפס ספורט בול ב-2010. הוא הוביל את ה-ACC במסירות ליארדים עם (274.1) וגם הוביל את היארדים להתקפה עם (307.5). וילסון סיים עם תואר במנהל עסקים ולקח קורסים וסמסטרים במהלך עונת 2010.
בינואר 2011 וילסון התלבט בין משחק בייסבול ופוטבול. מאמנו קבוצת הפוטבול שלו, טום אובריאן, רצה שווילסון יתחייב לו ופנה לסקאוטים של ה-NFL COMBINE כדי שיבחנו אותו, אך הסקאוטרים לא הזמינו את וילסון למחנה שלהם.
ב-29 באפריל, וילסון שוחרר ממכללתו אחרי שמילא את התחייבותו לקבוצת הפוטבול שלה.
קריירה כשחקן מכללות > ויסקונסין (2011)

ב-27 ביוני 2011, המאמן של אוניברסיטת ויסקונסין ברט ביילמה הכריז שווילסון התחייב לשחק פוטבול במכללתו.
בפתיחת העונה במשחק מול נבאדה, וילסון מסר ל-255 יארד ושני טאצ'דאונים בניצחון 17–51. הוא גם רץ ל-62 יארד כולל ריצה לטאצ'דאון מ-46 יארד. בסוף העונה הסדירה וילסון נבחר בידי המאמנים והתקשורת לקבוצת השנה של הביג 10, וזכה בקוורטרבק השנה בביג 10.
באליפות הביג 10 ב-3 בדצמבר, וילסון מסר 3 טאצ'דאונים והוביל את קבוצתו לניצחון 39–42 על אוניברסיטת המדינה של מישיגן. וילסון גם נבחר ל-MVP.
ברוז בול בשנת 2012, נגד אוניברסיטת אורגון ב-2 בינואר 2012, וילסון השלים 19 מתוך 25 מסירות ל-296 יארד וריצה ל-18 יארד ב-3 טאצ'דאונים (2 במסירה 1 בריצה). אך מכללתו הפסידה 38–45.
וילסון סיים את השנה עם 33 טאצ'דאונים, שיא לטאצ'דאונים בעונה אחת והשני שמוסר הכי הרבה טאצ'דאונים בביג 10 אחרי דרו בריז שמסר 39 טאצ'דאונים בפרדיו. הוא קבע גם שיא עונתי באיכות המסירה עם (191.8) ו־4 חטיפות כדור.
ב-28 בינואר 2012, וילסון סיים את הקריירה שלו במכללות בסניור בול 2012.
קריירה ב-NFL > דראפט 2012

ב-16 בינואר 2012, וילסון התחיל להתאמן במחנה הסקאוטרים של ה-NFL בברנדטון, פלורידה.
לפני דראפט 2012 וילסון הוועד להיבחר באמצע הסיבוב הראשון של הדראפט. בפברואר 2012, אמר כריס ווינקה קוורטרבק לשעבר ב-NFL שאם וילסון היה 1.90 הוא היה הבחירה הראשונה בדראפט. ב-11 באפריל 2012, אמר ג'ו גרודן פרשן מפורסם שהבעיה היחידה של וילסון היא גובה זו הסיבה שהוא לא ייבחר בסיבובים הראשונים.
ב-27 באפריל 2012, וילסון נבחר בידי הסיאטל סיהוקס בסיבוב השלישי (בחירה מספר 75) של הדראפט.
קריירה ב-NFL > סיאטל סיהוקס (החל מ-2012) > עונת הרוקי: 2012

וילסון חתם ל-4 שנים תמורת 2.99 מיליון דולר עם הסיהוקס ב-7 במאי 2012. הוא עשה את הופעת הבכורה שלו במשחק טרום עונה נגד טנסי טייטאנס ב-11 באוגוסט 2012 ואת המשחק שלו כקוורטרבק פותח ב-24 באוגוסט נגד הקנזס סיטי צ'יפס. ב-26 באוגוסט 2012, וילסון נבחר כקוורטרבק הפותח במשחק הפותח של העונה הסדירה והוא התחרה על העמדה עם טראווריס ג'קסון ומאט פלין.
ב-9 בספטמבר 2012, וילסון ערך את הופעת הבכורה שלו בהפסד 20-16 לאריזונה קרדינלס. וילסון מסר 18 השלמות מסירה מתוך 34 ניסיונות ל-153 יארד טאצ'דאון אחד וחטיפת כדור אחת. במשחק השלישי של העונה הסדירה נגד הגרין ביי פאקרס הסיהוקס ניצחו 12–14 במסירת היל מארי ל-75 יארד לגולדן טייט הטאצ'דאון היה אמור להיפסל אך השופטים המחליפים של הליגה אישרו אותו.
וילסון נבחר לשחקן השבוע של פפסי בשבוע 10 כאשר קבוצתו ניצחה 28-7 את הניו יורק ג'טס. הוא מסר 12 זריקות מתוך 19 ל-188 יארד לשני טאצ'דאונים ועם 7 ניסיונות לרוץ ל-34 יארד. וילסון נבחר גם לשחקן ההתקפה של השבוע ונבחר שוב פעם לשחקן השבוע בשבוע 13 של העונה הסדירה בניצחון על השיקגו ברס. הוא זכה ברוקי החודש לחודש דצמבר 2012 אחרי שבחודש הזה הסיהוקס היו במאזן 0–5.
וילסון סיים את העונה הסדירה מדורג 4 בדיוקי מסירה (100.0) כאשר שבר את השיא לרוקי בדיוקי המסירה שהיה שייך לבן רות'ליסברגר ב-2004 (98.1).
הוא מסר ל-3,118 יארד 26 טאצ'דאונים השווה את השיא של פייטון מאנינג למסירות לטאצ'דאונים לרוקי, וגם וילסון רץ ל-489 יארד ו-4 טאצ'דאונים.
וילסון הוביל את קבוצתו לפלייאוף בשנתו הראשונה. וילסון ערך את הופעת הבכורה שלו בפלייאוף נגד הוושינגטון רדסקינס כשמסר ל-187 יארד ורץ ל-67 יארד בניצחון הקאמבק של הסיהוקס 24-14 נגד הרדסקינס. בחצי הגמר האזורי פגשו הסיהוקס את האטלנטה פלקונס, במשחק הזה וילסון מסר ל-385 יארד ורץ ל-60 יארד אבל הסיהוקס הפסידו 28–30.
וילסון הגיע לפרו בול כמליף למאט ריאן הקוורטרבק של הפלקונס שלא היה יכול להשתתף במשחק. בפרו בול וילסון השלים 8 מתוך 10 מסירותיו ל-98 יארד ו-3 טאצ'דאונים.
קריירה ב-NFL > סיאטל סיהוקס (החל מ-2012) > 2013

את שנת 2013, וילסון והסיהוקס פתחו עם מאזן 0–4. הפסדם הראשון הגיע בשבוע 5 נגד האינדיאנפוליס קולטס. אחרי ההפסד, ניצחו ברצף 7 פעמים והביסו הניו אורלינס סיינטס 34-13. במשחק הזה וילסון מסר ל-3 טאצ'דאונים וזכה בשחקן השבוע של ה-NFC.
בשלושת השבועות שלאחר מכן, הסיהוקס ספגו 2 הפסדים מהסן פרנסיסקו 49' והאריזונה קרדינלס, וניצחו בשבוע 17 את הסנט לואיס ראמס 13-3 והגיעו מדורגים 1 לפלייאוף. וילסון סיים את העונה הסדירה עם 26 טאצ'דאונים ו-9 חטיפות כדור. וילסון נבחר שוב לפרו בול ב-27 בדצמבר 2013.
ב-19 בינואר 2014, וילסון והסיהוקס הביסו את הסן פרנסיסקו 49' 23-17 כדי לזכות באליפות המחוזית מה ששלח את הסיהוקס לסופרבול. בסופרבול, וילסון מסר ל-206 יארד שני טאצ'דאונים ובלי חטיפת כדור, והסיהוקס ניצחו 8–43 את הדנבר ברונקוס. וילסון הפך לקוורטרבק השחור השני שזוכה בסופרבול כשחקן פותח, אחרי דאג ויליאמס.